Sark

Sark kis lakott sziget a La Manche csatorna délnyugati részén. A Csatorna-szigetek egyike, a Guernsey Bailiffség tagja, brit koronafüggőség. Guernsey Bailiffség-hez tartozik még: Alderney, Herm, Guernsey, Sark. Sark volt az utolsó olyan terület Európában, ahol megszűnt a feudalizmus: a sziget csak 2008-ban tért át a demokratikus kormányzati rendszerre. Történelmének egyedi epizódja az is, hogy egy ízben egyetlen ember próbálta megszállni. Területe 5,45 km², népessége 600 fő. Sark legnagyobb bevételi forrása a turizmus, a pénzügyi szolgáltatások és a hajózás. Földrajz Sark két részre oszlik: Kis- és Nagy-Sark. Egy keskeny földhíd köti össze őket, a La Coupée. Csak 1900-ban emeltek védőkorlátot rá. Sark legmagasabb pontja 114 m. Ez a hely a legmagasabb pont az egész Guernsey Bailiffségben. Kis-Sarkon van néhány bánya, ahol galenitot bányásznak. Port Gorey bányában még ezüst is van. Kis-Sark déli szélén van két gyógyfürdő (Venus Pool és Adonis Pool). Brecqhou szigete alig 200-300 méterre van Nagy-Sarktól, nyugatra. Magánterület, látogatható. Politika Sark volt az utolsó feudális állam Európában. Névlegesen a Seigneur gyakorolja a hatalmat. Néhány fontos reform csak 2008-ban fejeződött be. Seigneur Sark 22. seigneur-ja 1980 óta John Michael Beaumont. A Seigneur a 2008-as alkotmányos reformok előtt a sziget feudális államfője volt. Ezt a jogot I. Erzsébettől kapták 1565-ben. Történet A 13. században Sark a La Manche-beli kalózok bázisa volt. Bár szerzetesi közösségekkel telepítették be a középkorban, a 16. századra lakatlan volt, a kalózok központjaként szolgált. Helier de Cartaret, St. Ouen hűbérura Jersey-n, engedélyt kapott I. Erzsébet angol királynőtől, hogy benépesítse a szigetet 40 jersey-i családdal. Ezt meg is tette. A második világháború alatt a németek megszállták a szigetet, csakúgy, mint a Csatorna-szigetek többi tagját. Ez az időszak 1940-től 1945-ig tartott. Sarkon utcai lámpák nincsenek, 2011-ben a világ első „sötét égbolt szigetévé” nyilvánították. A szigeten csillagvizsgáló működik. Jelenkori története Egyszemélyes megszállási kísérlet 1990 augusztusában egy munkanélküli francia atomfizikus, André Gardes, megkísérelte megszállni Sarkot egy félautomata fegyverrel. Éjszaka érkezett a szigetre, feliratokat ragasztott ki a szigeten, hogy másnap délben megszállja azt. Egy önkéntes csendőr vette őrizetbe másnap – nem sokkal déli 12 óra előtt –, amikor Gardes egy padon ült, és éppen tárat cserélt a fegyverében. Átmenet a demokráciába 2007. július 4-én megkezdődött a feudális rendszer felszámolása, így teljesítve az Európai Emberi Jogok Nyilatkozatának rendelkezését. A sziget törvényhozóit 2008 végén választották meg először. Sercquiais A sercquiais (sarki nyelv) a normann nyelv egyik változata. Ezt főleg a lakosság idősebb tagjai használják. A normann betelepülők hozták magukkal. Oktatás A szigeten egyetlen iskola van: a Sark School. Itt a gyerekeket 5-től 15 éves korig tanítják. Az iskolát általában Jersey vagy Guernsey szigetén fejezik be a tanulók. Közlekedés A sziget teljes területéről ki vannak tiltva az autók, a szigetlakók biciklivel, lovaskocsival, traktorral, esetleg motorkerékpárral közlekednek. Nemzetközi repülőtér nincs Sarkon, de a szomszédos nagyobb szigeteken vannak: Jersey Airport Guernsey Airport Jegyzetek Fordítás Ez a szócikk részben vagy egészben a Sark című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Külső hivatkozások Hivatalos önkormányzati oldal Archiválva 2016. július 7-i dátummal a Wayback Machine-ben (angolul) Sark hivatalos turisztikai oldala (angolul) Kapcsolódó szócikkek A Brit-szigetek terminológiája